બેટ્સમેનોની શાનદાર ફટકાબાજી બાદ બોલર્સના ધમાકેદાર પ્રદર્શનથી કટક ખાતે ભારત-શ્રીલંકા વચ્ચે રમાયેલી ટી20 સીરિઝની પ્રથમ મેચમાં ભારતે શ્રીલંકા સામે 93 રનથી ભવ્ય વિજય મેળવ્યો. ભારતે આપેલા 181 રનના લક્ષ્યાંક સામે શ્રીલંકાની આખી ટીમ માત્ર 87 રનમાં ઓલઆઉટ થઈ ગઈ. ભારત તરફથી બેટિંગમાં ઓપનર કેએલ રાહુલે 61, એમ એસ ધોનીએ 22 બોલમાં નોટઆઉટ 39 અને મનીષ પાંડેએ 18 બોલમાં નોટઆઉટ 32 રનની ઈનિંગ્સ રમી. બોલિંગમાં યઝુવેન્દ્ર ચહલે 4, હાર્દિક પંડ્યાએ 3, કુલદીપ યાદવે બે જ્યારે જયદેવ ઉનડકડે 1 વિકેટ ઝડપી હતી.